Document ID: 32005D0665

KOMMISSIONENS BESLUTNING
af 19. september 2005
om ændring af tillæg A til bilag X til tiltrædelsesakten af 2003 for så vidt angår visse virksomheder i kødsektoren i Ungarn
(meddelt under nummer K(2005) 3450)
(EØS-relevant tekst)
(2005/665/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig kapitel 5, afdeling B, litra d), i bilag X, og
ud fra følgende betragtninger:
(1)
I henhold til kapitel 5, afdeling B, litra a), i bilag X til tiltrædelsesakten af 2003 gælder de strukturelle krav, der er fastlagt i bilag I til Rådets direktiv 64/433/EØF af 26. juni 1964 om sundhedsmæssige betingelser for produktion og afsætning af fersk kød (1), med forbehold af visse betingelser ikke for de virksomheder i Ungarn, der er opregnet i tillæg A (2) til bilag X til tiltrædelsesakten, indtil den 31. december 2006.
(2)
Tillæg A til bilag X til tiltrædelsesakten af 2003 er blevet ændret ved Kommissionens beslutning 2004/462/EF (3) og 2004/472/EF (4).
(3)
Det fremgår af en officiel erklæring fra den kompetente ungarske myndighed, at visse virksomheder i kødsektoren har afsluttet forbedringen af deres anlæg og nu er i fuld overensstemmelse med de relevante EF-retsforskrifter. Visse virksomheder er lukket. Disse virksomheder bør derfor udgå af listen over virksomheder, der er omfattet af overgangsordningen.
(4)
Der foregår fortsat drøftelse med den kompetente ungarske myndighed om status for to kødvirksomheder og ændring af deres klassificering til lavkapacitetsvirksomheder. Der bør derfor fastsættes en mindre forlængelse, så situationen kan afklares.
(5)
Desuden har et begrænset antal virksomheder ydet en stor indsats for at opfylde de strukturelle krav, der er fastsat i EF-lovgivningen. Som følge af visse ganske særlige tekniske begrænsninger er virksomhederne imidlertid ikke i stand til at afslutte forbedringen af deres anlæg inden udløbet af den fastsatte frist. De bør følgelig have mere tid til at fuldende disse forbedringer.
(6)
Tillæg A til bilag X til tiltrædelsesakten af 2003 bør derfor ændres i overensstemmelse hermed. Af klarhedshensyn bør tillægget udskiftes.
(7)
Den Stående Komité for Fødevarekæden og Dyresundhed er blevet orienteret om foranstaltningerne i denne beslutning -
VEDTAGET FØLGENDE BESLUTNING:
Artikel 1
Tillæg A til bilag X til tiltrædelsesakten af 2003 erstattes af teksten i bilaget til denne beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 19. september 2005.

Labels: 17
7
0
18
15